Spooks

***Spooks*** (også kjent under tittelen *MI-5*) er en britisk drama- og krimserie som gikk på BBC fra 2002 til 2011. Serien omhandlet en gruppe MI5-offiserer som arbeidet i hovedkvarteret i Thames House, nærmere bestemt i en høysikkerhetssone av kontorer kalt The Grid.

Serien ble skapt av David Wolstencroft og har hatt gjestestjerner som Hugh Laurie, Tim McInnerny, Ian McDiarmid, Jimi Mistry, Andy Serkis, Andrew Tiernan, Anton Lesser, Alexander Siddig og Anthony Head. Serien ble produsert av det uavhengige selskapet Kudos for BBC One.

Serien ble etterfulgt av spillefilmen ** i 2015.

## Sesong 1
I den andre episoden skjer det voldelige drapet på karakteren Helen Flynn.

I løpet av en undercover-operasjon ble Helen og en annen agent, Tom, tatt til fange av Robert Osborne, som torturerer Helen for å få henne og Tom til å avsløre hemmelig-stemplet informasjon. De nekter å gå med på dette, og Helen blir derfor myrdet.

## Sesong 2
Den andre sesongen inneholdt 10 episoder. Teamet mistenker at en moske har blitt overtatt av muslimske ekstremister, ledet av Mohammed Rachid. MI5 forsøker derfor å sende inn en ung agent, Johnny, i forsøk på å finne ut hva som egentlig foregår.

Men Johnny blir raskt avslørt av ekstremistene ved moskeen, og han blir utsatt for brutal tortur. Men han klarte å oppdage at moskeen hadde en gruppe unge menn som ble opplært til å ofre seg selv som selvmordsbombere.

## Sesong 3
Den tredje sesongen var også på 10 episoder, og ble sendt på BBC i løpet av 2004. Agenten Adam Carter går tilbake til aktiv tjeneste hos MI5 for å undersøke en forsvinning. Adam overtar senere en stilling som seksjonssjef, etter at sistnevnte satte en veldig viktig operasjon i fare.

I episode seks havner Zoe i en rettssak, på grunn av mishandling under en MI5-operasjon, og hun blir tvunget til å si opp jobben i MI5. Hun tar deretter på seg en ny identitet i Chile. Hun blir erstattet av Adams kone, Fiona. I den aller siste episoden blir Danny myrdet, når han og Fiona blir holdt som gissel.

## Sesong 4
Den første episoden introduserer to nye karakterer til TV-serien, Zafar Younis, og Juliet Shaw. Handlingen handler om et terror-angrep i sentrum av London. Men episoden lignet veldig på terrorangrepet i London 7. juli 2005. Episodene ble likevel sendt uredigert på TV.

I episode syv forlater Fiona Carter programmet, fordi skuespilleren som spilte henne, Olga Sosnovska, var gravid under filmingen og valgte derfor å forlate programmet. Fiona forsøker å drepe sin vanvittige tidligere ektemann, som hun trodde ble hengt flere år tidligere. Imidlertid bortfører ektemannen henne, og skyter henne i Adams nærvær når hun forsøker å stikke av fra ham. Karakteren hennes blir deretter erstattet av Jo Portman (spilt av Miranda Raison) som kommer til MI5, etter at hun ble rekruttert av Adam Carter i en tidligere episode.

## Sesong 5
Personer innenfor den britiske regjeringen, MI6 og en gruppe britiske journalister konspirerer sammen i et forsøk på å styrte det britiske parlamentet og statsministeren. Disse personene var enige om at for at Storbritannia skulle overleve alle truslene fra nåtidens terrorisme, måtte demokratiet erstattes med noe annet.

Historiene denne sesongen inkluderer blant annet en påstått celle fra Al-Qaida som planlegger et angrep mot London. Den britiske regjeringen som selger teknologi til Saudi-Arabia. Samt den amerikanske administrasjonen som selger våpen til diktatorer i Afrika.

## Sesong 6
Den primære historien følger Iran som forsøker å produsere deres egne atomvåpen. Regjeringene i forskjellige nasjoner (hovedsakelig det amerikanske CIA, det russiske FSB, samt en skyggefull og hemmelighetsfull tredje organisasjon sammensatt av medlemmer fra forskjellige etterretningsbyråer - inkludert det britiske MI5) er flettet sammen gjennom hele handlingen.

Simon Abkarian spiller en konsul fra Iran, som står i kontakt med de forskjellige regjeringene og deres hemmelige agenter. Matthew Marsh er en stasjonssjef for CIA, og Robert Glenister spiller en britisk statsråd, son har tilbakevendende roller gjennom hele denne sesongen.

## Sesong 7
Skuespiller Peter Firth kommer tilbake i rollen som avdelingssjef Harry Pearce, sammen med Alex Lanipekun som Ben Kaplan, samt Hugh Simon i rollen som Malcolm Wynn-Jones. Miranda Raison har rollen som Jo Portman, og Gemma Jones i rollen som Connie James. I den første episoden dør den sentrale karakteren Adam Carter (spilt av Rupert Penry-Jones) i en eksplosjon planlagt av en gruppe terrorister i London.

Karakteren Ros Myers (spilt av Hermione Norris) vender tilbake til TV-serien etter å ha vært undercover-agent i Moskva. Richard Armitage slutter seg til rollebesetningen som karakteren Lucas North, en agent som har sittet i russisk fengsel de siste åtte årene, etter å ha blitt avslørt som britisk spion. Karakteren hans blir løslatt som en del av en spion-utveksling. Etter Adams dødsfall blir Ros Myers utnevnt til ny seksjonsleder.

I en episode planlegges en atombombe å bli eksplodert, utløst av en russisk hemmelig agent som er en del av Operation Tiresias. I den forbindelse må hele det britiske parlamentet, og kongehuset i Storbritannia, evakueres på grunn av den kjernefysiske trusselen mot London. En annen MI5-agent, Connie James, blir avslørt som en dobbeltagent for det russiske FSB.

Rett før atombomben skal eksplodere, avslører Connie at det ikke var Harry Pearce som solgte ut Lucas North ut til russerne, slik Lucas alltid hadde trodd. Samtidig blir Harry Pearce kidnappet og havner i bagasjerommet til en bil en bil som tilhører Viktor Sarkisian, leder for FSB sin London-stasjon.

## Sesong 8
Den aller første episoden av TV-serien fortsetter etter en cliffhanger mot slutten av Sesong 7, med Harry Pearce som har blitt kidnappet av russiske agenter. I løpet av denne episoden blir Ruth Evershed gjeninnført i MI5, etter å ha tilbrakt hele tiden sin etter Sesong 5 på Kypros.

Den eneste andre karakteren, bort sett fra Harry Pearce, som har vært i programmet siden oppstarten, Malcolm Wynn-Jones, velger også å reise sin vei. Hans erstatter kommer i form av mye yngre tekniker, Tariq Masood. Sesongens viktigste antagonist var en mystisk organisasjon, bare er kjent under kallenavnet «Nightingale»

I løpet av sesongen blir Lucas Norths lojalitet kontinuerlig satt i tvil, for det meste på grunn av hans pågående forhold til agent Sarah Caulfield fra CIA - og hun muligens var innvolvert med Nightingale. Jo Portman kommer også tilbake for en kortere periode, før hun blir myrdet av agent Ros Myers. Men Ros Myers blir også myrdet kort tid senere i en eksplosjon, sammen med en ny innenriksminister Andrew Lawrence.

## Sesong 9
Nye karakterer i serien inkluderer Sophia Myles og Max Brown som nye MI5-agenter, I tillegg får skuespiller Simon Russell Beale rollen som ny innenriksminister. Iain Glen og Laila Rouass spiller også mindre roller, i rollene som Vaughn Edwards og Maya Lahan - figurer fra Lucas Norths mystiske og hemmelighetsfulle fortid. I løpet av sesongen blir Lucas Norths elskerinne Maya Lahan, også myrdet.

Lucas North avslører også at hans egentlige identitet faktisk var John Bateman, og at han hadde drept den virkelige Lucas North og tatt over jobben hans for MI5. Lucas har en konflikt med Harry Pearce, og Pearce tror at Lucas kommer til å drepe ham. Senere ønsker den nye innenriksministeren å foreta en fullstendig undersøkelse av MI5 og deres handlinger.

## Sesong 10
Denne sesongen handler hovedsakelig om avsløringen av et hemmelig komplott, for å tvinge Storbritannia og Russland til krig mot hverandre. MI5-avdelingen får tak i informasjon om at en amerikansk leiemorder har blitt sendt til Storbritannia på ordre fra irakerne. I tillegg blir en av MI5-agentene mistenkt for å stå bak et attentat, etter at fingeravtrykkene hans blir oppdaget på en pistol benyttet til et mord. Dette skulle også være den aller siste sesongen av Spooks.https://www.theguardian.com/media/2011/aug/11/bbc-spooks-axed

## Spooks: Greater Good

En actionfilm ble publisert i Storbritannia i mai 2015, med samme bakgrunn som TV-serien, fra en antiterror-avdeling innenfor MI5.

Peter Firth gjentar sin rolle fra TV-serien, som MI5-avdelingssjef Harry Pearce. Tim McInnerny gjentar sin rolle fra TV-serien som Oliver Mace, og Lara Pulver gjentar rollen som Erin Watts. Hugh Simon får igjen rollen som Malcolm Wynn-Jones. Kit Harington og Jennifer Ehle spiller to nye karakterer i filmen.

## Skuespillere
* Sir Harry Pierce spilt av Peter Firth.
* Tom Quinn spilt av Matthew Macfadyen, medlem av Seksjon D.
* Tessa Phillips som Jenny Agutter. Medlem av Seksjon K
* Dimitri Levendis spilt av Max Brown. Medlem av Seksjon D. Tidligere medlem av Special Boat Service
* Zoe Reynolds spilt av Keeley Hawes. Medlem av Seksjon D. Gjemmer seg i Chile, etter at hun gjorde en feil under et undercover-oppdrag i Sesong 3, Episode 6.
* Beth Bailey spilt av Sophia Myles. Medlem av Seksjon D. Sluttet i MI5 mellom sesong 9 og sesong 10.
* Sam Buxton spilt av Shauna Macdonald. Medlem av Seksjon D, før hun ble ansatt ved Government Communications Headquarters
* Malcolm Wynn-Jones spilt av Hugh Simon. Pensjonert data-analyser og tekniker fra Seksjon D
* Jed Kelley spilt av Graeme Mearns.
* Adam Carter spilt av Rupert Penry-Jones. Tidligere leder for Seksjon D. Drept av bil-bombe i sesong 7.
* Ros Myers som Hermione Norris. Drept i en eksplosjon.
* Lucas North / John Bateman spilt av Richard Armitage. Leder for Seksjon D. Begikk selvmord i sesong 9
* Erin Watts spilt av Lara Pulver. Begikk selvmord etter å ha blitt kidnappet av en terrorist-gruppe i Spooks: The Greater Good.
* Fiona Carter spilt av Olga Sosnovska. Medlem av Seksjon D. Skutt av sin syriske ektemann i episode 7, sesong 4.
* Danny Hunter spilt av David Oyelowo. Medlem av Seksjon D. Myrdet av terrorister i episode 10, sesong 3.
* Zafar Younis spilt av Raza Jaffrey. Medlem av Seksjon D. Torturert og drept i Sesong 6
* Ben Kaplan spilt av Alex Lanipekun. Medlem av Seksjon D. Drept av FSB i sesong 7
* Jo Portman spilt av Miranda Raison. Medlem av Seksjon D før hun ble drept av Ros Myers
* Calum Reed spilt av Geoffrey Streatfeild. Drept av terrorister i Spooks: The Greater Good.
* Ruth Evershed spilt av Nicola Walker. Tidligere etterretningsagent.
* Connie James spilt av Gemma Jones. Analytiker i Seksjon D. Drept i episode 8, Sesong 7
* Helen Flynn spilt av Lisa Faulkner. Torturert og drept av en terrorist i Sesong 1
* Colin Wells spilt av Rory MacGregor. Tekniker og data-analytiker i Seksjon D. Hengt av korrupte MI6-offiser i deres forsøk på coup d'état i Sesong 5
* Tariq Masood spilt av Shazad Latif. Tekniker som ble drept av en bombe.
* William Towers spilt av Simon Russell Beale. Home Secretary
* Ilya Gavrik som Jonathan Hyde. Tidligere KGB-agent og Harry Pierces tidligere rival under den kalde krigen.
* Bob Hogan spilt av Matthew Marsh. Tidligere CIA-offiser, utplassert i London. Fikk sparken fra CIA, etter å ha samarbeidet med leiesoldater mot MI5.
* Dariush Bakhshi som Simon Abkarian. Spesial-konsul fra Iran.
* Jools Siviter spilt av Hugh Laurie. MI6-offiser.
* Christine Dale spilt av Megan Dodds. Liaisonoffiser mellom CIA og MI5
* Elisavieta Starkova spilt av Paloma Baeza. Lucas North's tidligere kone, en dobbeltagent

## Eksterne lenker
*